stanford-oval/wikipedia huggingface dataset:
Prosessioikeus
Tuomio-opit > Tuomio

Oikeudenkäynti päättyy normaalisti tuomioistuimen antamaan ratkaisuun pääasiassa eli tuomioon. Tuomio sisältää tuomioistuimen kannan siihen, missä laajuudessa kanne tai syyte hyväksytään tai hylätään. Tuomioistuin ei saa siviiliasiassa tuomita muuta tai enempää kuin mitä asianosainen on vaatinut (vaatimistaakka). Sekä siviili- että rikosprosessissa noudatetaan (rikosprosessissa tosin vain kantajan osalta) lisäksi väittämistaakkaa, jonka mukaan tuomiossa ei voida ottaa huomioon seikkoja, joihin ei ole oikeudenkäynnissä vedottu.
Rikosasiassa tuomio voi olla syylliseksi tuomitseva tai vapauttava (ROL 11:4.2). Riita-asioissa tuomiot voidaan jakaa kolmeen tyyppiin:
Suoritustuomiossa vastaajalle asetetaan velvollisuus suorittaa jotakin. Velvoite voi olla joko positiivinen (esim. rahasuoritus) tai negatiivinen (vastaajaa kielletään tekemästä jotakin tai hänet velvoitetaan sallimaan jotakin).
Vahvistustuomio vahvistaa tietyn asianosaisten välisen oikeussuhteen olemassaolon (positiivinen vahvistustuomio) tai sen, ettei väitettyä oikeussuhdetta ole (negatiivinen vahvistustuomio).
Muotoamistuomio muuttaa jotakin oikeussuhdetta niin, että tuomio itsessään saa muutoksen aikaan. Tuomio on tällöin tavoitellun muutoksen aikaansaamiseksi välttämätön.
Näistä ainoastaan suoritustuomio voidaan panna täytäntöön ulosottoteitse.
Tuomio on perusteltava. Tämä vaatimus seuraa jo perustuslaista, jonka mukaan asianosaisen oikeus saada perusteltu päätös on turvattava lailla (PL 21.2 §). Tuomion perusteluissa tuomioistuin lausuu julki lopputulokseen johtaneet syyt. Perusteluihin sisältyvät faktaperustelut eli tosiseikat sekä oikeudelliset perustelut eli tuomioistuimen kanta siihen, miten asiaa on oikeudellisesti arvioitava. Perustelujen jälkeen seuraa tuomion lopputulos eli tuomiolauselma.
Tuomion antamista edeltää tuomioistuimen jäsenten neuvottelu, joka tapahtuu salassa yleisön ja asianosaisten läsnä olematta. Ellei tuomioistuin ole yksimielinen, tuomion sisällöstä toimitetaan äänestys, jossa jokainen jäsen lausuu perustellun mielipiteensä siitä, miten asia olisi ratkaistava. Äänestyksen voittaa mielipide, jota jäsenten enemmistö on kannattanut. Äänten mennessä tasan voittaa siviiliasioissa puheenjohtajan kanta ja rikosasioissa syytetylle lievempi mielipide. Jos asiassa on esitetty useampi kuin kaksi kantaa, lopputulos määräytyy ns. maius includit minus -periaatteen mukaisesti.
Tuomioistuin voi antaa tuomion myös osatuomiona tai välituomiona. Tuomion antamisen sijasta tuomioistuin voi päättää jättää asian tutkimatta esim. prosessinedellytyksen puuttumisen vuoksi, jolloin ratkaisu on nimeltään lopullinen päätös. Hakemusasiassa myös pääasiaratkaisua kutsutaan päätökseksi. Mahdollista on myös antaa yksipuolinen tuomio, joka ei määritelmällisesti ole tuomio.
Tuomio on tarkoitettu lopulliseksi ratkaisuksi asiaan. Jos kumpikaan asianosaisista ei käytä muutoksenhakuoikeuttaan tietyn määräajan kuluessa, tuomio saa lainvoiman. Tällöin siihen ei enää ole mahdollista hakea muutosta normaalein muutoksenhakukeinoin.
Tuomio-opit > Oikeusvoima

Oikeusvoima (res judicata) merkitsee lainvoiman saaneen tuomion sitovuutta tulevaisuuteen nähden. Lainvoimaisella tuomiolla ratkaistua asiaa ei voida enää saattaa uudelleen tuomioistuimen tutkittavaksi. Oikeusvoima sitoo lähtökohtaisesti vain asianosaisia, mutta joissakin tapauksissa se voi ulottua myös ulkopuolisiin.
Oikeusvoima ilmenee negatiivisena ja positiivisena vaikutuksena. Oikeusvoiman negatiivinen vaikutus estää ottamasta uudelleen tutkittavaksi kannetta tai syytettä, joka on aiemmin ratkaistu lainvoimaisella tuomiolla. Oikeusvoiman positiivinen vaikutus puolestaan tarkoittaa, että jos lainvoimaisella tuomiolla on ratkaistu jokin uudessa oikeudenkäynnissä relevantti oikeussuhde, aikaisempaa tuomiota ei voida enää uudessa prosessissa riitauttaa, vaan aiemman tuomion lopputulos on otettava sitovana uuden oikeudenkäynnin lähtökohdaksi.
Oikeusvoiman positiivinen vaikutus ei päde prosessilajien välillä. Rikostuomiolla ei ole positiivista oikeusvoimavaikutusta riitajutussa, joka jollain tavalla liittyy väitettyyn rikokseen. Toisaalta siviilituomio ei sido myöhemmässä rikosprosessissa edes silloin, kun aiempi siviilituomio on rikosvastuun kannalta ennakkoluonteista oikeussuhdetta koskeva vahvistustuomio.
Aiheesta muualla

Oikeudenkäymiskaari (Arkistoitu – Internet Archive) (Finlex)
Laki oikeudenkäynnistä rikosasioissa (Arkistoitu – Internet Archive) (Finlex)
Laki oikeudenkäynnistä hallintoasioissa (Arkistoitu – Internet Archive) (Finlex)
Purple Passages

| Purple Passages Deep Purple |
| --- | --- | --- |

Kokoelmalevyn tiedot
 Äänitetty : 1968–1969
 Julkaistu: Marraskuu 1972
 Tuottaja(t): Derek Lawrence
 Tyylilaji: Rock
 Levy-yhtiö: Warner Bros
Deep Purplen kokoelma muut julkaisut
|   | Purple Passages 1972 | Mark I & II 1973 |
Purple Passages on vain Yhdysvalloissa julkaistu Deep Purplen kokoelma, joka sisältää ensimmäisen kokoonpanon tekemiä kappaleita vuosilta 1968–1969.
Kappaleet

"And The Address" (Blackmore/Lord) – 4.53
"Hey Joe" (trad., arr. Lord/Evans/Simper/Paice/Blackmore) – 6.57
"Hush" (Joe South) – 4.20
"Emmeretta" (Lord/Blackmore/Evans) – 2.58
"Chasing Shadows" (Lord/Paice) – 5.31
"The Bird Has Flown" (Evans/Blackmore/Lord) – 5.30
"Why Didn't Rosemary?" (Blackmore/Lord/Evans/Simper/Paice) – 5.00
"Hard Road (Wring That Neck)" (Blackmore/Lord/Simper/Paice) – 5.11
"The Shield" (Blackmore/Evans/Lord) – 6.02
"Mandrake Root" (Blackmore/Evans/Lord) – 6.03
"Kentucky Woman" (Neil Diamond) – 4.44
"April" (Blackmore/Lord) – 12.03
Muusikot

Ritchie Blackmore: kitara
Rod Evans: laulu
Jon Lord: urut, kosketinsoittimet, laulu
Ian Paice: rummut, lyömäsoittimet
Nick Simper: basso, laulu
Pylväskengät

Pylväskengät (joskus myös tolppakengät) ovat jalkoihin puettavat lisävarusteet, joissa on yksi piikki kaaren päässä ja kaksi kengän tyvessä. Pylväskengillä voi kiivetä puisiin tolppiin ja puihin.
Speedway (Indiana)

| Speedway |
| --- | --- |

 Koordinaatit: 39°47′31″N, 86°15′0″W 
Valtio:  Yhdysvallat
Osavaltio:  Indiana
Piirikunta:  Marion
Pinta-ala:  
 – Kokonaispinta-ala:  12,3 km²
 – Josta vettä:  0,2 km² (0,21 %)
Korkeus:  227 m
Väkiluku (2000):  12 882
 – Väestötiheys:  1 047 as./km²
 – Metropolialue:  1 939 349
Aikavyöhyke:  UTC-5 (kesäaika UTC-4)
Lempinimi::  Home of the 500, The Racing Capital of the World
 
 http://www.townofspeedway.org/ 
Infobox OKVirheellinen NIMI-arvo: 
Kuva ilmasta.
Speedway on kunta (town) Marionin piirikunnassa Indianan osavaltiossa Yhdysvalloissa. Se sijaitsee Indianapolisin kaupungin sisällä. Kaupungissa sijaitsee maailman toiseksi vanhin moottorirata Indianapolis Motor Speedway.
Speedwayn kunnan pinta-ala on 12,3 neliökilometriä, josta 0,21 prosenttia on vettä. Vuonna 2000 kaupungissa asui 12 881 ihmistä.
Punaselkätikka

| Punaselkätikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Intiantikat Chrysocolaptes
Laji::  lucidus
Kaksiosainen nimi
 Chrysocolaptes lucidus  (Scopoli, 1786) 
Katso myös
   Punaselkätikka Wikispeciesissä   Punaselkätikka Commonsissa 
Infobox OKVirheellinen NIMI-arvoIUCN-testi OK: 
Punaselkätikka (Chrysocolaptes lucidus) on eteläaasialainen tikka. Sen esiintymisalue ulottuu Intiasta eteläiseen Kiinaan, Indokiinaan, Thaimaahan, Sri Lankaan, Indonesiaan ja Filippiineille. Lajista tunnetaan 13 alalajia. Giovanni Antonio Scopoli kuvaili lajin holotyypin Filippiinien Mindanaolta vuonna 1786.
Alalajin stricklandi koiras
Pugatšovin kobra

Pugatšovin kobra on Viktor Pugatšovin 1989 Le Bourgetin ilmanäytöksessä Suhoi Su-27:llä aloittama taitolentoliike, joka on suosittu etenkin lentonäytöksissä. Liike hidastaa huomattavasti lentokoneen nopeutta, ja saattaa olla otollinen lähi-ilmataistelussa. Liikettä usein myös käytetään todistaessa lentokoneen käsiteltävyyttä.
Liikkeen toteutus

Liikkeen tehtäessä koneen kohtauskulmarajoitin ja g-voimarajoitin poistetaan käytöstä (kohtauskulmarajoitin rajoittaa kohtauskulman yleensä 25–30 asteeseen), ja koneen nokka nostetaan dramaattisesti ylöspäin 90–120 asteeseen. Tämä laskee koneen nopeutta huomattavasti. Sitten lentokoneen nokka lasketaan takaisin alas. Kone ei menetä korkeutta liikkeestä. Liike vaatii yleensä melko suuren lentonopeuden.
Liikkeen potentiaali lähi-ilmataistelussa

Jotkut spekuloivat, että kyseinen liike saattaisi olla hyödyllinen tilanteissa joissa konetta jahdataan läheltä, ja jahtaava kone on vähän korkeammalla korkeudella. Liikettä suorittaessaan jahdattava kone voi hidastaa nopeutensa niin pieneksi, että jahtaava kone lentää jahdattavan koneen ohi, tehden jahtaavasta koneesta jahdattavan. Tätä hyötyä ollaan epäilty, sillä liikkeen aiheuttama suuri nopeudenmenetys voi altistaa koneen vihollisen hyökkäykselle, sillä hitaammalla nopeudella kone on helpompi lukita tähtäimeen. Tähän mennessä kyseistä liikettä ei ole tiedettävästi käytetty koskaan taistelutilanteissa, vaan ainoastaan harjoituksissa.
Liike saattaa olla myös tehokas tutkia vastaan, sillä yhtäkkinen muutos nopeudessa voi saada tutkan menettämään lukituksen kohteeseen. Yleensä tutkat eivät näytä kohteita, jotka ovat lähes tai kokonaan liikkumatta, turhien kohteiden vähentämiseksi. Liikkeen aiheuttama hetkellinen nopeuden muutos lähes nollaan voi saada tutkan suodattamaan lentokoneen hetkellisesti turhaksi kohteeksi, sekä tehdä liikkeen suorittaneeseen lentokoneeseen lukittautumisen vaikeammaksi. Toistaiseksi liikkeen vaikutuksesta tutkiin ei ole minkäänlaista tietoa.
Lentokoneita, jotka kykenevät Pugatšovin kobraan > Tuotannossa olevat koneet

Lockheed Martin F-22 Raptor
Sukhoi Su-27 ja sen muunnokset (Su-30/Su-30MKI/Su-30MKM, Su-33, Su-34, Su-35, Su-37 ja Shenyang J-11)
Sukhoi Su-57
Mikoyan MiG-29A
Mikoyan MiG-29M OVT ja Mikoyan MiG-35
Saab 35 Draken
Lentokoneita, jotka kykenevät Pugatšovin kobraan > Kokeelliset koneet

Rockwell-MBB X-31
McDonnell Douglas F/A-18 HARV
McDonnell Douglas F-15 STOL/MTD
General Dynamics F-16 VISTA
Sukhoi Su-47
Chengdu J-10 (J-10B TVC Demonstrator variant)
Pugatšovin kobra Su-27:n tekemänä.
Sojourner Mullein

Sojourner "Jo" Mullein on DC Comicsin sarjakuvissa esiintyvä supersankaritar ja Vihreä Lyhty. Hahmo esiintyi ensimmäisen kerran tarinassa Far Sector #1 tammikuussa 2020 ja hänet loivat N.K. Jemisin ja Jamal Campbell. Sojourner Mullein on kolmas maan naispuolinen Vihreä Lyhty Jaden ja Jessica Cruzin ohella. Hän on päähahmona 12-osaisessa Far Sector tarinasarjassa, joka ilmestyi vuosina 2019-2021 voittaen vuoden 2022 Hugo-palkinnon "Parhaasta graafisesta tarinasta tai sarjakuvasta".
Taustaa

Sojourner Mullein on afro-amerikkalainen, joka tulee alemman luokan perheestä, jolla oli vaikeuksia maksaa vuokraa vanhempiensa parhaimmista yrityksistä huolimatta. Tilannetta pahensivat hänen isänsä ja äitinsä väliset jännitteet, mikä johti lopulta avioeroon. Syyskuun 11. päivänä 2001, kun Jo saattoi isänsä ulos avioerotuomioistuimesta, he näkivät World Trade Centeriin kohdistuneen hyökkäyksen ja menivät mukaan auttamaan eloonjääneiden pelastamisessa ja vannoivat auttavansa muuttamaan maailmaa. Hän valmistui lukiosta, mutta samalla kun hän juhlii diplomiaan, hänen perhettään ahdisteltiin rasistisen laitoksen omistajan toimesta. Myöhemmin hänet hyväksyttiin Princetonin yliopistoon ja värvättiin armeijaan maksamaan opinnoistaan. Ulkomailla ollessaan hän kyseenalaisti toimintansa nähtyään loukkaantuneen lapsen ja useiden paikallisten hautaavan rakkaansa ja hän eroaa armeijasta. Sitten hän opiskeli Princetonin yliopistossa jonkin aikaa ennen kuin hänestä tuli poliisi New Yorkin poliisivoimiin, mutta erään virkatehtävän yhteydessä hän näki, että hänen kumppaninsa melkein hakkasi epäillyn kuoliaaksi. Hän ilmoitti hänen parinsa teosta sisäisten asioiden tutkinnalle saatuaan palkallisen loman, mutta hänet erotettiin pian, koska hänet oli merkitty Black Lives Matter -Facebook-viestiin. Sitten hän suostui todistamaan oikeudessa entistä kumppaniaan vastaan. Haudaessaan suruaan juomiin, Mulleinia lähestyi Universumin Vartija, joka tarjosi hänelle työtä ja haasteen: "Yksi vuosi aikaa tehdä eroa.". Jo hyväksyi tarjouksen ja hänelle annettiin voimasormus ja hänestä tuli uusin maan Vihreä Lyhty. Mulleinin käyttämä voimasormus on ainutlaatuinen ja latautuu ajan myötä. Haittapuolena on, että sillä on vähemmän tehoa tahdonvoimalla luotuihin rakenteisiin ja lentoon. Sitä ei myöskään ohjaa halu voittaa pelko, vaan halu elää pelon kanssa. Hänelle osoitettu sektori sijaitsee niin kaukana Oasta, että hän ei ole varma, onko se numeroitu, ja hän vain viittaa siihen Kaukaisena sektorina. Jota pidetään yhtenä Vihreän Lyhdyn joukkojen suurimmista etsivistä. Sojournerin käyttämä naamio muistuttaa valtavia vihreitä silmälaseja.
Infinite Frontierin jälkeen Mullein alkoi esiintyä Green Lantern sarjakuvissa esiintyen ensin Green Lanternissa (vol. 6) #2.
Kahden ensimmäisen kuukauden aikana City Enduringissa ollessaan Jolla oli suhde Syzn of the Cliffsin, Nah-naisen kanssa, mikä ei toiminut kovin hyvin ja he halusivat jatkaa ystävinä; ja äskettäin hän oli tekemisissä Marth of the Sean, Nah-miehen kanssa. Hän myös pitää animesta.
Future State tarinan mahdollisessa tulevaisuudessa Sojourner Mullein esiteltiin Oikeuden Puolustajien johtajana.
Muussa mediassa

Teini-ikäinen versio Sojourner Mulleinista esiintyi cameo-roolissa vuoden 2019 DC Super Hero Girls -sarjan jaksossa #CruzControl.
Queenstownin metroasema

Queenstown on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 12. maaliskuuta 1988. Asemaa käyttävät East West Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 5:46 |  | 6:14 |  | 23:57 |  |  |
| EW33 Tuas Link | 6:11 |  | 6:37 |  | 0:11 |  |  |
Aiheesta muualla

Kuvia tai muita tiedostoja aiheesta Queenstownin metroasema Wikimedia Commonsissa
Queenstownin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Redhill | East West Line | Seuraava asema: Commonwealth |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Queenstown MRT Station
Käännös suomeksi
Purple Rain

| Purple Rain Prince ja The Revolution |
| --- | --- | --- |

Soundtrack-albumin tiedot
 Äänitetty : elokuu 1983 - maaliskuu 1984
 Julkaistu: 25. kesäkuuta 1984
 Tuottaja(t): Prince
 Tyylilaji: rock, pop, funk
 Kesto: 43.48
 Levy-yhtiö: Warner Bros.
Princen muut julkaisut
| 1999 1982 | Purple Rain 1984 | Around the World in a Day 1985 |
Singlet albumilta Purple Rain
 ”When Doves Cry” Julkaistu: 16. toukokuuta 1984  ”Let's Go Grazy” Julkaistu: 18. heinäkuuta 1984  ”Purple Rain” Julkaistu: 26. syyskuuta 1984  ”I Would Die 4 U” Julkaistu: 28. marraskuuta 1984  ”Take Me with You” Julkaistu: 25. tammikuuta 1985
Purple Rain on Princen albumi vuodelta 1984. Se on Princen uran kaupallisesti menestynein albumi yli 20 miljoonan kappaleen myynnillään. Levy vietti 24 yhtäjaksoista viikkoa Yhdysvaltain listaykkösenä. Albumi on samalla soundtrack Purple Rain -elokuvaan, jossa Prince esittää pääosaa. Yhdysvaltalainen Rolling Stone -lehti valitsi Purple Rainin 1980-luvun toiseksi parhaaksi rocklevyksi The Clashin London Callingin jälkeen.
Purple Rain oli Princen ensimmäinen yhteistyö The Revolution -yhtyeen kanssa. Sillä on kuultavissa paljon uusia musiikillisia vaikutteita jazz-harmonioista psykedeelisiin sävyihin. Tyylilajillisesti Purple Rain on Princen rock- ja pop-vetoisin kokonaisuus. Perinteistä pop-ilmaisua levyllä edustaa muun muassa kappale ”Take Me with U”. Albumilla on vahvasti läsnä myös edellisten levyjen funk ja rhythm and blues, etenkin kappaleissa ”Computer Blue” ja ”Baby I’m A Star”.
Levyn ensimmäinen single ”When Doves Cry” nousi listoille ympäri maailman ja oli vuoden 1984 myydyin single. Se valittiin The Village Voicen koostamassa Pazz & Jop -kriitikkoäänestyksessä vuoden parhaaksi singleksi. Purple Rainin muita hittejä olivat nimikappale, ”Let’s Go Crazy” ja ”I Would Die 4 U”. Albumi voitti Princelle vuoden 1984 gaaloissa kolme Grammya sekä Oscarin sarjassa paras elokuvan tunnuskappale.
Vanity Fair -lehti valitsi Purple Rainin vuonna 2007 kaikkien aikojen parhaaksi soundtrackiksi. Vuonna 2011 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Musiikki

Levyn kappale ”Darling Nikki” antoi alkusysäyksen levyihin usein laitettaville Parental Advisory -tarroille, jotka varoittavat vanhempia kyseenalaisista sanoituksista. Poliitikko Tipper Gore oli kuullut nuoren tyttärensä kuuntelevan kappaletta, jossa lauletaan seksihullusta naisesta nimeltä Nikki. Gore perusti kohta tämän jälkeen muiden poliitikoiden kanssa yhdistyksen nimeltä Parents Music Resource Center.
Kappaleet

Kaikki kappaleet kirjoittanut Prince, ellei toisin mainita.
Let's Go Crazy – 4.39
Take Me with U – 3.58
The Beautiful Ones – 5.17
Computer Blue – 3.56 (säv. Prince/Melvoin/Coleman/Nelson/Dr. Fink)
Darling Nikki – 4.13
When Doves Cry – 5.52
I Would Die 4 U – 2.56
Baby I’m a Star – 4.24
Purple Rain – 8.42
Sheryl Crow

| Sheryl Suzanne Crow |
| --- | --- |
 Sheryl Crow marraskuussa 2014.
Henkilötiedot
Syntynyt: 11. helmikuuta 1962 (ikä 62)
Ammatti:  muusikko, laulaja-lauluntekijä, näyttelijä
Muusikko
Aktiivisena:  1986-
Tyylilajit:  rock, folk, hip hop, country, pop
Soittimet:  laulu, kitara bassokitara, koskettimet, huuliharppu
Yhtyeet:  Jerry Lee Lewis, Mick Jagger, Fleetwood Mac, Michael Jackson, Sarah McLachlan, Don Henley, Eric Clapton, Keith Richards, Dixie Chicks, Johnny Cash,  Stevie Nicks, Kevin Gilbert, Vince Gill, Loretta Lynn, Counting Crows, Bill Bottrell, Kid Rock, Sting, Liz Phair, Citizen Cope, Justin Timberlake, Miranda Lambert
Levy-yhtiöt:  A&M Records
Aiheesta muualla
Kotisivut
  [ Muokkaa Wikidatassa ] [ ohje ]  
Sheryl Suzanne Crow (s. 11. helmikuuta 1962) on yhdeksän Grammya voittanut yhdysvaltalainen bluesrockin laulaja-lauluntekijä, kitaristi ja basisti. Hän on julkaissut yhdeksän studioalbumia ja yhden kokoelmalevyn.
Ura

Crow on kotoisin Kennettistä Missourista ja hänen perheensä on hyvin musikaalinen. Hän valmistui 1984 Missourin yliopistosta ja oli muutamia vuosia musiikinopettajana St. Louisin lähiön koulussa ennen muuttamistaan Los Angelesiin 1986. Hän sai töitä taustalaulajana ja lauloi muun muassa Michael Jacksonin Bad-kiertueella. Hän lauloi Saturday Night Livessa 1990 ja sai samana vuonna levytyssopimuksen A&M Recordsilta.
Hänen ensilevytyksensä Tuesday Night Music Club ilmestyi elokuussa 1993. Crow sai 1994 Grammyt: paras naisartisti kappaleesta "All I Wanna Do", vuoden levy: All I Wanna Do ja paras uusi artisti. Vuonna 1996 hän julkaisi nimikkoalbumin Sheryl Crow ja vuonna 1996 The Globe Sessionsin.
James Bond -elokuvan Huominen ei koskaan kuole soundtrackille Crow lauloi nimikappaleen "Tomorrow Never Dies".
Vuonna 2002 julkaistiin hänen neljäs pitkäsoittonsa C'mon, C'mon ja seuraavana vuonna kokoelmalevy The Very Best of Sheryl Crow, joka sisälsi monia singleistä ja muutamia uusia kappaleita. Viimeisin levy on 2017 julkaistu Be Myself.
Yksityiselämä

Crow alkoi seurustella kilpapyöräilijä Lance Armstrongin kanssa loppuvuodesta 2003. Syyskuussa 2005 he kihlautuivat, mutta päätyivät jo viiden kuukauden jälkeen eroon.
Crow'lla todettiin helmikuussa 2006 rintasyöpä, joka hoidettiin rinnan säästävällä leikkauksella ja sädehoidolla.
Hänellä on tähti Hollywoodin Walk of Fame -kävelykadulla.
Crow adoptoi toukokuussa 2007 poikalapsen, joka on syntynyt huhtikuussa 2007.
Diskografia

Tuesday Night Music Club (1993)
Sheryl Crow (1996)
The Globe Sessions (1998)
C’mon C’mon (2002)
Wildflower (2005)
Detours (2008)
100 Miles from Memphis (2010)
Feels Like Home (2013)
Be Myself (2017)
Threads (2019)
Evolution (2024)
Aiheesta muualla

Wikimedia Commonsissa on kuvia tai muita tiedostoja aiheesta .
Sheryl Crow - virallinen kotisivu
Sheryl Crow Internet Movie Databasessa. (englanniksi)
Sipoon pääkirjasto

| Sipoon pääkirjasto |
| --- | --- |
Sijainti:  Pohjoinen Koulutie 2, 04130 Sipoo
Koordinaatit:  60.37549°N, 25.26667°E
Tyyppi:  yleinen kirjasto, kunnankirjaston päätoimipiste
Sipoon pääkirjasto Sipoo: Sipoon pääkirjasto
Sipoon pääkirjasto on Sipoon kuntakeskuksessa Nikkilässä toimiva yleinen kirjasto. Nykyinen kirjastorakennus on vuodelta 1984.
Sipoon kunnankirjasto palvelee asiakkaitaan pääkirjaston ohella Söderkullan kirjastossa ja verkkokirjaston välityksellä.
 Verkkokirjasto on toteutettu osana useiden Uudenmaan kirjastojen muodostamaa seudullista kirjastokimppaa eli Helle-kirjastoja, jonka osa Sipoon kunnankirjasto on. Muiden Helle-kirjastojen palvelut ovat myös sipoolaisten käytettävissä.
Aiheesta muualla

Seutuvarausjärjestelmä kirjastoihin (5.3.2009) (yle.fi)
Tuulia Thynell (28.5.2018) Sipoo satsaa sydäniskureihin – Sijoitetaan niihin paikkoihin joissa ihmiset oleskelevat (yle.fi)
Nikkilän ja Söderkullan kirjastojen 360 kuvat ja 3D-mallit.
Silmont

| Silmont |
| --- | --- |
 Kunnantalo
 vaakuna
 Silmont
 Koordinaatit: 48°44′08″N, 5°14′49″E 
Valtio:  Ranska
Alue:  Grand Est
Departementti:  Meuse
Arrondissementti:  Bar-le-Duc
Pinta-ala:  
 – Kokonaispinta-ala:  3,83 km²
Väkiluku (2017):  159
Aikavyöhyke:  UTC+1
Postinumero:  55000
Suuntanumero(t):  55488
Infobox OKVirheellinen NIMI-arvo: 
Silmont on kunta Koillis-Ranskassa Meusen departementissa Grand Estin alueella. Kunnassa asui 159 asukasta vuonna 2017 ja sen pinta-ala on 3,83 neliökilometriä.
Silmontin väkiluku on pienentynyt 14 asukkaalla vuodesta 2007, jolloin kunnassa asui 173 asukasta. Vuonna 2012 kunnan väkiluku kohosi 183 asukkaaseen, mutta pieneni 24 asukkaalla vuoden 2017 väestönlaskentaan mennessä.
Kuvia

Katukuvaa
Junarataa
Jokimaisemaa
Katukuvaa
Aiheesta muualla

Kuvia tai muita tiedostoja aiheesta Silmont Wikimedia Commonsissa
Purple Hits

| Purple Hits Deep Purple |
| --- | --- | --- |

Kokoelmalevyn tiedot
 Äänitetty : 1968–1998
 Julkaistu: 2003
 Tyylilaji: hard rock progressiivinen rock heavy metal
 Levy-yhtiö: Capitol, EMI
Listasijoitukset
  10. (viikko 24, 2003)
Deep Purple muut kokoelmalevyt
| The Essential Deep Purple 2002 | Purple Hits 2003 | The Early Years 2004 |
Purple Hits on Deep Purple -yhtyeen vuonna 2003 vain Suomessa julkaistu kokoelma-albumi.
Kappaleet > CD 1

Hush – 4.24 (säv. Joe South)
Kentucky Woman – 4.41 (säv. Neil Diamond)
Wring That Neck – 5.10 (säv. Ritchie Blackmore/Rod Evans/Jon Lord/Nick Simper)
Black Night – 3.26 (säv. Blackmore/Ian Gillan/Roger Glover/Lord/Ian Paice)
Speed King – 5.52 (säv. Blackmore/Gillan/Glover/Lord/Paice)
Child in Time – 10.14 (säv. Blackmore/Gillan/Glover/Lord/Paice)
Fireball – 3.22 (säv. Blackmore/Gillan/Glover/Lord/Paice)
No One Came – 6.22 (säv. Blackmore/Gillan/Glover/Lord/Paice)
Strange Kind of Woman – 3.59 (säv. Blackmore/Gillan/Glover/Lord/Paice)
I'm Alone – 3.05 (säv. Blackmore/Gillan/Glover/Lord/Paice)
Highway Star – 6.09 (säv. Blackmore/Gillan/Glover/Lord/Paice)
Pictures of Home – 5.05 (säv. Blackmore/Gillan/Glover/Lord/Paice)
Smoke on the Water – 5.40 (säv. Blackmore/Gillan/Glover/Lord/Paice)
Lazy – 7.19 (säv. Blackmore/Gillan/Glover/Lord/Paice)
When a Blind Man Cries – 3.28 (säv. Blackmore/Gillan/Glover/Lord/Paice)